अभी तक यात्रियों को आईआरसीटीसी से आॅनलाइन रेल टिकट बुक कराने के लिए आधार वेरिफिकेशन की आवश्यकता पड़ती थी। बिना आधार वेरिफिकेशन किए यात्रियों को टिकट नहीं मिलता था। इसके कारण यात्रियों को काफी परेशानी उठानी पड़ती थी। वहीं अब आईआरसीटीसी ने रेल यात्रियों को राहत देते हुए नियमों में बदलाव का किया है। अब रेल यात्रियों को महीने में 6 टिकट बुक कराने के लिए आधार वेरिफिकेशन नहीं देना होगा। आईआरसीटीसी ने यह कदम रेल यात्रियों को सुविधा देने और दलालों पर नकेल कसने के लिए उठाया है।